钦定古今图书集成/明伦汇编/闺媛典/第049卷 > 普颜不花妻阿鲁真
## 钦定古今图书集成/明伦汇编/闺媛典/第049卷 > 普颜不花妻阿鲁真

按《济南府志》：“阿鲁真，武定人。平章山东行省普颜帖
木儿不花妻。普颜不花守御益都，明兵入境，力战，城
陷死之。阿鲁真历呼家人告之曰：‘我夫受国大恩，我
亦封齐国夫人。今事至此，惟有死耳’。家人莫不泣下。
已而普颜不花二弟之妻，各抱幼子及婢妾，溺舍南
井死。比阿鲁真欲下，井已隘不可容，遂抱子投舍北”
井，其女及妾女、孙女皆随溺焉。